title: Orden d'o Santo Sepulcre en Aragón
text: La Orden de lo Santo Sepulcre estió present en Aragón dende os tiempos d'Alifonso I lo Batallero, estando-ne heredera de lo reino aragonés chunto con la Orden de lo Temple y la Orden de lo Hespital. A lo contrario que estas, renuncioron a los dreitos sobre o herencio de lo Batallero y la Corona compensó a los suyos canonches con bien en muitas localidatz aragonesas, en especial en Calatayú, on establioron lur casa central. Lurs ilesias y centros conventuals s'estendilloron tamién por Castiella, y en lo sieglo XIII esta orden tenió en la peninsula Iberica més posesions que nunca. La institución tenió tamién casas de relichiosas.
  
  Entre las comunidatz de relichiosas cal destacar la que fundó Donya Marquesa Chil de Rada, filla de Tibal II de Navarra y viuda de Pero Ferrández d'Íxar, fillo natural de Chaime I d'Aragón y primer sinyor d'Íxar. Quan se quedó viuda demandó entrar en la Orden de lo Santo Sepulcre y fundar una comunidat de monchas que habitasen en las casas de la suya propiedat y celebrasen la liturchia en la ilesia de Santa María de la Villa Viella d'Íxar.
  
  Lo 17 de chulio de 1304, quan Marquesa Chil de Rada morió, dió a la comunidat muitos biens que mantenioron dica lo sieglo XIX (desamortización de Mendizabal). Ixe mesmo anyo la comunidat de monchas s'establió en Zaragoza, en unas casas chunto a la muralla romana. Huei esta comunidat encara existe, con lo nombre lo nombre de Real Monasterio de Canonesas Comendadoras del Santo Sepulcro y sigue ocupando lo mesmo puesto, que huei se clama Monasterio de la Resurrección; en totz los sieglos que fa que existen estas monchas nomás lo han dixato d'habitar bellas semanas en la Guerra de lo Francés.
  
  En la baixa Edat Meya lo Santo Sepulcre yera propietario de las localidatz de part de la val de lo río Griu (Codos, Tobet, Santa Cruz de Griu), y de part de la val de lo río Piedra (Nuévalos y Torralba de los Fraires).
  
  Referencias
  
  Veyer tamién
   Ilesia de Sant Nicolau de Bari de Zaragoza
   Cofradía de Nuestra Señora de la Piedad y del Santo Sepulcro
  
  Santo Sepulcre
  Orden d'o Santo Sepulcre